CELEX: 22013D0141
Language: fi
Date: 2013-07-15 00:00:00
Title: ETA:n sekakomitean päätös N:o 141/2013, annettu 15 päivänä heinäkuuta 2013 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

19.12.2013   
            
            
               FI
            
            
               Euroopan unionin virallinen lehti
            
            
               L 345/10
            
         ETA:NSEKAKOMITEAN PÄÄTÖS
   N:o 141/2013,
   annettu 15 päivänä heinäkuuta 2013,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Neuvoston direktiiveissä 90/385/ETY ja 93/42/ETY vahvistettuihin vaatimuksiin liittyvistä erityisvaatimuksista aktiivisille implantoitaville lääkinnällisille laitteille ja lääkinnällisille laitteille, joiden valmistuksessa käytetään eläinperäisiä kudoksia 8 päivänä elokuuta 2012 annettu komission asetus (EU) N:o 722/2012 (1) olisi otettava osaksi ETA-sopimusta.
            
         
               (2)
            
            
               Asetuksella (EU) N:o 722/2012 kumotaan 29 päivästä elokuuta 2013 komission direktiivi 2003/32/EY (2), joka on otettu osaksi sopimusta ja joka näin ollen olisi poistettava ETA-sopimuksesta 29 päivästä elokuuta 2013.
            
         
               (3)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä II oleva XXX luku seuraavasti:
   
               1)
            
            
               Lisätään 5 kohdan (komission direktiivi 2003/32/EY) jälkeen kohta seuraavasti:
               
                           ”5a.
                        
                        
                           
                              32012 R 0722: komission asetus (EU) N:o 722/2012, annettu 8 päivänä elokuuta 2012, neuvoston direktiiveissä 90/385/ETY ja 93/42/ETY vahvistettuihin vaatimuksiin liittyvistä erityisvaatimuksista aktiivisille implantoitaville lääkinnällisille laitteille ja lääkinnällisille laitteille, joiden valmistuksessa käytetään eläinperäisiä kudoksia (EUVL L 212, 9.8.2012, s. 3)”.
                        
                     
         
               2)
            
            
               Poistetaan 5 kohdan (komission direktiivi 2003/32/EY) teksti 29 päivästä elokuuta 2013 lukien.
            
         2 artikla
   Asetuksen (EU) N:o 722/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 16 päivänä heinäkuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 15 päivänä heinäkuuta 2013.
      
         
            ETA:n sekakomitean puolesta
         
         
            Puheenjohtaja
         
         Thórir IBSEN
      
   
   
      (1)  EUVL L 212, 9.8.2012, s. 3.
   
      (2)  EUVL L 105, 26.4.2003, s. 18.
   
      (3)  Valtiosäännön asettamista vaatimuksista ei ole ilmoitettu.